cyanic-selkie/wikianc huggingface dataset:
আবদুল হালিম মুয়াজ্জম শাহ
তুঙ্কু আবদুল হালিম ইবনে আলমরহুম সুলতান বাদলিশাহ (জন্মঃ ২৮ নভেম্বর ১৯২৭) মালয়েশিয়ার ১৪তম ও বর্তমান সম্রাট। ১৯৫৮ সালে তিনি কেদাহর সুলতান হন। ইতঃপূর্বে ১৯৭০ থেকে ১৯৭৫ সাল পর্যন্ত তিনি মালয়েশিয়ার পঞ্চম সম্রাট ছিলেন। মালয়েশিয়ার ইতিহাসে তিনি একমাত্র ব্যক্তি যিনি দুইবার সম্রাট ছিলেন।
প্রারম্ভিক জীবন
তুঙ্কু আবদুল হালিম ছিলেন সুলতান বাদলিশাহর দ্বিতীয় পুত্র। তিনি আলোর মেরাহ ও তিতি গাজাহ মালয় স্কুলে লেখাপড়া করেছেন। এরপর তিনি সুলতান আবদুল হামিদ কলেজে লেখাপড়া করেছেন। তিনি অক্সফোর্ডের ওয়াডহাম কলেজে পড়াশোনা করেছেন এবং সামাজিক বিজ্ঞান ও জনপ্রশাসনে ডিপ্লোমা অর্জন করেন। এরপর তিনি কেদাহর প্রশাসনিক দায়িত্বে যোগ দেন। তিনি আলোর স্টারের জেলা অফিসার ছিলেন। পরে রাষ্ট্রীয় কোষাগারে দায়িত্বপালন করেছেন।
প্রথমবার উপসম্রাট নির্বাচন
১৯৬৫ সালের ২১ সেপ্টেম্বর থেকে ১৯৭০ সালের ২০ সেপ্টেম্বর পর্যন্ত আবদুল হালিম ডেপুটি ইয়াং দি-পেরতুয়ান আগং ছিলেন।
প্রথমবার সম্রাট নির্বাচন
right|thumb|300px|লন্ডনে রাষ্ট্রীয় সফরকালে রাণী [[দ্বিতীয় এলিজাবেথের সাথে আবদুল হালিম, ১৯৭৪]] তুঙ্কু আবদুল হালিম মালয়েশিয়ার পঞ্চম সম্রাট নির্বাচিত হন। ১৯৭০ সালের ২১ সেপ্টেম্বর থেকে ১৯৭৫ সালের ২০ সেপ্টেম্বর পর্যন্ত তিনি সম্রাট ছিলেন। তুঙ্কু সৈয়দ পুত্রা ও তুঙ্কু মিজান জয়নুল আবেদিন|মিজান জয়নুল আবেদিনের]] পর তিনি তৃতীয় কনিষ্ঠ সম্রাট।
দ্বিতীয়বার উপসম্রাট নির্বাচন
২০০৬ সালের ২ নভেম্বর আবদুল হালিম দ্বিতীয়বার ডেপুটি ইয়াং দি-পেরতুয়ান আগং নির্বাচিত হন। এই পদে নির্বাচিত হওয়া তিনি দ্বিতীয় ব্যক্তি।
দ্বিতীয়বার সম্রাট নির্বাচন
২০১১ সালের অক্টোবরে দ্বিতীয়বার সম্রাট নির্বাচিত হন। ১৩ ডিসেম্বর থেকে তার শাসনকাল শুরু হয়। তিনি মালয়েশিয়ার প্রথম সম্রাট যিনি দুই মেয়াদে দায়িত্বপালন করেছেন।
দ্বিতীয় দফায় সম্রাট মনোনীত হওয়ার পর কেদাহর সুলতান হিসেবে তার দায়িত্বসমূহ তার ভাই তুঙ্কু আনোয়ার, তুঙ্কু সালাহউদ্দিন, তুঙ্কু আবদুল হামিদ সানি ও মেয়ে তুঙ্কু পুতেরি ইন্তান সাফিনাজকে নিয়ে গঠিত কাউন্সিলকে প্রদান করা হয়। ২০১২ সাকের ১১ এপ্রিল তার অভিষেক হয়। অনুষ্ঠানে অন্যান্য মালয়ী শাসকদের সাথে ব্রুনাইয়ের যুবরাজ ও যুবরাজ্ঞী উপস্থিত ছিলেন।
পরিবার
তুঙ্কু আবদুল হালিম দুইবার বিয়ে করেছেন। তার স্ত্রীরা হলেন:
৫০ বছর পূর্তি উৎসব
২০০৮ সালের ১৫ জুলাই কেদাহর সুলতান হিসেবে আবদুল হালিমের ৫০ বছর পূর্তি উৎসব হয়। এই উপলক্ষে ১৫ জুলাইকে কেদাহতে ছুটি ঘোষণা করা হয়।
সামরিক র‍্যাঙ্ক
তুঙ্কু আবদুল হালিম সেনাবাহিনীর ফিল্ড মার্শাল, নৌবাহিনীর এডমিরাল অব দ্য ফ্লিট এবং বিমানবাহিনীর মার্শাল পদের অধিকারী।
মিহির কান্তি মজুমদার
'''ড. মিহির কান্তি মজুমদার''' একজন বাংলাদেশি সরকারি কর্মকর্তা যিনি ২৩ জানুয়ারি ২০১১ থেকে গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করে ১৩ মে ২০১৩ সালে অবসর গ্রহণ করেন। পল্লী সঞ্চয় ব্যাংকের বর্তমান চেয়ারম্যান তিনি।
জন্ম ও প্রাথমিক জীবন
মিহির কান্তি মজুমদার ১৯৫৩ সালে পিরোজপুর সদর উপজেলার জুজখোলা গ্রামে জন্মগ্রহণ করেন। বাবা শ্রীকান্ত মজুমদার ছিলেন ইউনিয়ন পরিষদের চেয়ারম্যান। মা কুসুম কুমারী ছিলেন গৃহিণী। চাকুরীকালীন সময়ে তিনি পিএইচডি ডিগ্রী অর্জন করেন।
কর্মজীবন
মিহির কান্তি মজুমদার ১৯৮১ সালে বাংলাদেশ সিভিল সার্ভিস (প্রশাসন) ক্যাডারে যোগদান করে প্রশাসনের বিভিন্ন পদে দায়িত্ব পালন করেছেন। চাকরি জীবনে তিনি উপজেলা ম্যাজিস্ট্রেট, মেট্রোপলিটন ম্যাজিস্ট্রেট, উপজেলা নির্বাহী অফিসার, জেলা প্রশাসকসহ বিভিন্ন পদে দায়িত্ব পালন করেছেন।
তিনি ২৩ জানুয়ারি ২০১১ থেকে গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করে ১৩ মে ২০১৩ সালে অবসর গ্রহণ করেন। এর আগে তিনি পরিবেশ ও বন মন্ত্রণালয় এবং স্থানীয় সরকার, পল্লী উন্নয়ন ও সমবায় মন্ত্রণালয়ের সচিব হিসেবে দায়িত্ব পালন করেন।
তিনি  উন্নয়ন ও সংস্কার প্রস্তাবনা: প্রেক্ষিত বাংলাদেশ  নামক একটি বইয়ের রচয়িতা।
ঘড়িয়ালডাঙ্গা জমিদার বাড়ি
ঘড়িয়ালডাঙ্গা জমিদার বাড়ি বাংলাদেশ এর কুড়িগ্রাম জেলার রাজারহাট উপজেলায় অবস্থিত এক ঐতিহাসিক জমিদার বাড়ি।
ইতিহাস
মূল জমিদার বাড়ি নিশ্চিহ্ন হলেও এখনো ঐতিহ্য ও স্মৃতিচিহ্ন নিয়ে আজো ভগ্নদশায় দাঁড়িয়ে রয়েছে ২০০ বছরের পুরনো ঘড়িয়ালডাঙ্গা রাজমন্দির। কুড়িগ্রামের রাজারহাট উপজেলার খিতাবখাঁ গ্রামে জমিদার শরৎচন্দ্র চৌধুরী এটি নির্মাণ করেন। একসময় বছরজুড়ে দুর্গোৎসব, লক্ষ্মী, বাসন্তী, গনেশ, কার্তিক, সরস্বতী, কালী, শিতলী, শিব পূজা, রথযাত্রাসহ নানা পূজা এবং ধর্মীয় উৎসবে মুখরিত থাকত মন্দিরটি। সকাল-সন্ধ্যা বাজত শঙ্খ ধ্বনি। মন্দিরে জমিদারবাড়ীর নারীরা দল বেঁধে পূজা করত। দূরদূরান্তের পূজারিরাও এতে অংশ নিতেন। জমিদার প্রথা বিলুপ্তির পরও অনেকদিন চলেছে পূজা-অর্চনা; কিন্তু স্বাধীনতার আগে জমিদারের উত্তরসূরিরা নিজ পরিবারে ভারতে পাড়ি জমানোর পর বন্ধ হয়ে যায় মন্দিরের সব ধর্মীয় কার্যক্রম। ফলে এসব এখন হারানো অতীত মাত্র।
ঘড়িয়ালডাঙ্গা রাজমন্দির
প্রায় ২০০ বছর আগে জমিদার শরৎচন্দ্র চৌধুরী প্রাসাদের সন্নিকটে ইট সুরকি দ্বারা এটি নির্মাণ করেন। ১০০ ফুট গোলাকার ও ৫০ ফুট উচ্চতাবিশিষ্ট নিখুঁত গাঁথুনি দ্বারা তৈরি মন্দিরটির নির্মাণশৈলীতে রাজ ঐতিহ্যের স্মৃতিচিহ্ন রয়েছে, যা দর্শনার্থীদের মন কাড়ে। আট দরজাবিশিষ্ট মন্দিরের ভেতর ও বাইরে অপরূপ কারুকার্যে গড়া পুরো অবকাঠামোটিই এখন ধ্বংসের সম্মুখীন। একসময় এ মন্দিরের উচ্চ শিখর থেকে ৫০ কিলোমিটার দূরের শহর-গ্রামও দেখা যেত বলে জানায় এলাকাবাসী। কথিত রয়েছে, মন্দিরের মাথায় একটি মূল্যবান কষ্টিপাথর ও ভেতরে মূল্যবান সামগ্রী ছিল, যা কয়েক বছর আগে রাতের আঁধারে চুরি হয়ে যায়।
বর্তমান অবস্থা
রাজ প্রাসাদের শেষ চিহ্নটুকুও এখন আর অবশিষ্ট নেই। তবে ঐতিহ্যের স্মৃতিচিহ্ন নিয়ে মাথা উঁচিয়ে এখনও কালের সাক্ষী বহন করছে ঘড়িয়ালডাঙ্গা রাজমন্দিরটি।
নিরঞ্জনপ্রসাদ চক্রবর্তী
নিরঞ্জনপ্রসাদ চক্রবর্তী (ইংরেজি: Niranjan Prasad Chakraborti) একজন বাঙালি লিপিতত্ত্ববিশারদ। তিনি আর্কিওলজিক্যাল সার্ভে অফ ইন্ডিয়ার ডিরেক্টর জেনারেল - এর দায়িত্ব পালন করেছিলেন। তিনি কলিকাতা বিশ্ববিদ্যালয়ে র সংস্কৃত বিভাগে অধ্যাপনা করেছেন।
তিনি বহু অপ্রকাশিত দলিলের এবং মূল্যবান প্রাচীন বৌদ্ধ শাস্ত্র গ্রন্থের ও প্রত্নলিপির পাঠোদ্ধার ও সম্পাদনা করে প্রকাশ করেছেন। তিনি খরোষ্ঠী লিপির পাঠে দক্ষ ছিলেন।
বুদ্ধবংস
বুদ্ধবংস অর্থ হলো বুদ্ধের ইতিহাস। বুদ্ধবংস গ্রন্থটি সুত্ত পিটকে অন্তর্গত খুদ্দক নিকায়ে একটি গ্রন্থ। গ্রন্থে গৌতম বুদ্ধের আরো আগের আটাশ জন সম্যকসম্বুদ্ধ (বুদ্ধ) নাম পাওয়া যায়। তার মধ্যে চব্বিশ জন বুদ্ধের জীবনী পাওয়া যায়।
সম্যকসম্বুদ্ধগণের নাম নিম্নে দেওয়া হলো
বুদ্ধগণের নাম আটাশ জন হলেও তার আগে আরো অনেক অসংখ্য বুদ্ধ ছিল।
দারওয়াজ জেলা
দারওয়াজ জেলা ২০০৫ সাল পর্যন্ত আফগানিস্তানে বাদাখশন প্রদেশের একটি জেলা ছিল। এটি ঐতিহাসিক অঞ্চল হিসেবে দারওয়াজের অংশ ছিল যেটি বর্তমানে আফগানিস্তান এবং তাজিকিস্তানের মধ্যে বিভক্ত হয়ে গেছে। ২০০৫ সালে দারওয়াজ জেলাকে মইমায় জেলা, দারওয়াজী বালা জেলা এবং শেকায় জেলা বিভক্ত করা হয়। কিছু কিছু মানচিত্রে ময়মাই জেলার জন্য দারওয়াজ নামটি ব্যবহার করা হয়। ঐতিহাসিকভাবে জেলাটি দারওয়াজ এর রাজত্বের অংশ হিসেবে ব্যবহৃত হত যেখানে একটি অর্ধ স্বাধীন রাষ্ট্রের মর্যাদা নিয়ে মীরের শাসন চলত।
বড় ছেলে
বড় ছেলে ২০১৭ সালে নির্মিত একটি বাংলাদেশী টেলিছবি। এটি রচনা এবং পরিচালনা করেন মিজানুর রহমান আরিয়ান। টেলিছবিটিতে অভিনয় করেছেন জিয়াউল ফারুক অপূর্ব এবং মেহজাবিন চৌধুরী। টেলিছবিটি ঈদুল আযহা উপলক্ষে চ্যানেল নাইনে প্রচার হয়েছে।
কাহিনী সংক্ষেপ
মধ্যবিত্ত পরিবারের বড় ছেলে রাশেদ। তার বাবা একজন স্কুল শিক্ষক। এই পরিবারের মেয়েটি তার কন্যাকে নিয়ে থাকে এই পরিবারে। এক সময় বাবার অবসর নেবার সময়ও আসে চলে। একপর্যায়ে নিতে হয় অবসর। এই পরিবারের আয়ের উৎস হিসাবে হাল ধরতে হয় বড় ছেলেকেই। তা আবার ছাত্র ছাত্রী পড়িয়ে। এদিকে বড়ছেলের ভালোবাসার বড়লোকের কন্যা রিয়ার বারবার বিয়ে ঠিক হলেও তা এড়িয়ে যায় রিয়া। একপর্যায়ে সে তার বাবা-মার কাছে বিয়ে না করা নিয়ে কোন অজুহাতই দেখাতে পারে না। এদিকে রাশেদ আনেক চেষ্টা করেও চাকরি পায় না। বাস্তবতার কাছে পরাজিত হয়ে বাধ্য হয়ে ওরা একটি সিদ্ধান্তে আসে।
সঙ্গীত
বড় ছেলে টেলিছবিটির সঙ্গীত পরিচালনা করেছেন সাজিদ সরকার। টেলিছবিটির "তাই তোমার খেয়াল" গানে কণ্ঠ দেন মিফতাহ জামান। গানটির গীত রচনা করেছেন সোমেশ্বর অলি।
চতুষ্কোণ (চলচ্চিত্র)
চতুষ্কোণ খ্যাতনামা পরিচালক সৃজিত মুখোপাধ্যায় পরিচালিত ২০১৪ সালের একটি বাংলা চলচ্চিত্র। এতে অভিনয় করেছেন অপর্ণা সেন, চিরঞ্জিৎ চক্রবর্তী, পরমব্রত চট্টোপাধ্যায়, গৌতম ঘোষ প্রমুখ। রিলায়েন্স এন্টারটেইনমেন্ট প্রযোজিত এই চলচ্চিত্রের কাহিনি গড়ে উঠেছে চার পরিচালকের চার ধরনের গল্প নিয়ে, একক কাহিনির মাধ্যমে। ২০১৪ সালের দূর্গাপূজার প্রাক্কালে ২৬শে সেপ্টেম্বর চলচ্চিত্রটি মুক্তি পায়।
১৯২৪
১৯২৪ গ্রেগরীয় বর্ষপঞ্জির একটি অধিবর্ষ।
চতুষ্কোণ (চলচ্চিত্র)
কাহিনি
চলচ্চিত্রটি শুরু হয় একটি অচেনা মহিলার একটি সুইসাইড নোট এবং নিজেকে সিলিং ফ্যানের সাথে ঝুলিয়ে অত্যহত্যার মধ্য দিয়ে। একটি লোককে একটি বাচ্চার হাত ধরে ঝুলন্ত মহিলার দিকে তাকিয়ে থাকতে দেখা যায়। তারপরে কৃষ্ণবর্ণ ও অতীতের চিত্র তুলে ধরা। এর পর দেখা যায় বারে একটি পার্টি, যেখানে নীলাঞ্জনা (ত্রিনা) এবং তার চঞ্চল প্রেমিক ঋত্বিক (দীপ্ত) পার্টি এবং সিনেমা নিয়ে তর্ক করে। তারপরেই মুভিটি শুরু হয়, যেখানে জয় প্রযোজকের (মিঃ গুপ্ত) সাথে একটি সিনেমা তৈরির বিষয়ে আলোচনা করেছে। তিনি ত্রিনাকে ডাকেন এবং শাক্য ও তার প্রাক্তন প্রেমিক দীপ্তের সাথে চারটি স্বল্পদৈর্ঘ্য চলচ্চিত্রে কাজ করার জন্য বোঝানোর চেষ্টা করেন। শাক্য এবং দীপ্ত চলচ্চিত্র নিয়ে তর্ক করে এবং তারপরে তাকে ত্রিনার সাথে কাজ করতে বলে। এই চারজন জয়ের বাড়িতে মিলিত হন, যেখানে তিনি তাদের বলেছিলেন যে তাদের হেনরি দ্বীপ বাকখালীতে প্রযোজকের কাছে তাদের নিজ নিজ চিত্রনাট্য পেশ করতে হবে। তাদের গল্পে সাধারণ বিষয় ছিল মৃত্যুর। সেই সন্ধ্যায় শাক্য ও দীপ্ত তাদের গল্পগুলি নিয়ে আলোচনা করে। শাক্য দীপ্তকে বলেযে তিনি একবারে এক টিভি সিরিয়ালের লেখক সম্পর্কে লিখেছেন। এই  পুরানো গল্পের লেখক তার চরিত্রগুলিকে নির্মমভাবে হত্যা করে, তার মৃত চরিত্রগুলি দেখে তার হার্ট অ্যাটাক হয় এবং মারা যায়। বাকখালি ভ্রমণের সময়, ত্রিনা ও জয় দীপ্তোর পতন নিয়ে আলোচনা করেন। দীপ্তো ফোনে কথা বলে এবং সবেমাত্র একটি দুর্ঘটনা থেকে বেঁচেছেন এবং তার প্লটটি সন্ধান করে। তিনি এমন একজন ব্যক্তির গল্প শুনলেন যিনি সিগারেটের আসক্ত এবং মধ্যরাতে সিগারেট কিনতে বের হয়ে গাড়ি চালিয়ে যান। তাদের গাড়িটি নষ্ট হয়ে যায় এবং তারা মিঃ গুপ্তের একটি বাংলোতে আশ্রয় নেন।
সংগীত
এই চলচ্চিত্রের সংগীত পরিচালনা করেছেন অনুপম রায়। আবহ সঙ্গীত পরিচালনা করেন ইন্দ্রদীপ দাসগুপ্ত।
প্রযোজনা
এই চলচ্চিত্র নিয়ে অনেক বিভ্রাট তৈরি হয়েছিল। ২০১৩ সালের ৩ ডিসেম্বর থেকে দৃশ্যায়ণ শুরু হবার কথা ছিল এবং কাহিনির চার পরিচালকের চরিত্রে অভিনয় করবার কথা ছিল অপর্ণা সেন, ঋতুপর্ণ ঘোষ, গৌতম ঘোষ এবং অঞ্জন দত্তর। ঋতুপর্ণ ঘোষ মারা যাবার পর তার স্থানে অভিনয় করার কথা ছিল কৌশিক গঙ্গোপাধ্যায়র। কিন্তু সৃজিত অসুস্থ হয়ে যাওয়ায় এর দৃশ্যায়ণ বাধাগ্রস্ত হয়। এর মধ্যে প্রযোজকের সাথে ঝামেলা হওয়ার ফলে অঞ্জন দত্ত চলচ্চিত্রটিতে অভিনয় করবেন না বলেন। সময়ের সমস্যা হওয়ায় কৌশিক গঙ্গোপাধ্যায়ও অভিনয় করবেন না বলেন।
এদিকে সৃজিত মুখোপাধ্যায় পরিচালিত আগের ছবিগুলোর চিত্রগ্রাহক ও সম্পাদক ছিলেন যথাক্রমে সৌমিক হালদার ও বোধাদিত্য বন্দ্যোপাধ্যায়। কিন্তু তারিখের সমস্যা হওয়ায় তারা শ্রী ভেঙ্কটেশ ফিল্মস প্রযোজিত খাদ-এর কাজ হাতে নেন। ফলে চলচ্চিত্রের জন্য নতুন চিত্রগ্রাহক (সুদীপ চট্টোপাধ্যায়) ও সম্পাদক (রবিরঞ্জন মৈত্র) নিতে হয়।
কিন্তু শেষে অন্য চরিত্রে অভিনয় করেন কৌশিক গঙ্গোপাধ্যায়, তার আগের প্রদত্ত চরিত্রে চলে আসেন পরমব্রত চট্টোপাধ্যায়। অঞ্জন দত্তর চরিত্রে আসেন চিরঞ্জিৎ চক্রবর্তী। তাই প্রাথমিক কাহিনির কিছুটা পরিবর্তন করা হয়।
রিভিউ
টেলিগ্রাফ ইন্ডিয়া চতুষ্কোণ চলচ্চিত্রের রিভিউয়ে এর নানাদিকের উচ্চকিত প্রশংসা করেন। চিরঞ্জিতের অন্যতম সেরা ফিরে আসা উল্লেখ করে। সম্পাদকের এতগুলো গল্পকে একসাথে জুড়ে দেয়ার সফলতা, অপর্ণা সেনের অভিনয়সহ অন্যান্যদের অভিনয়ের প্রশংসা ছাড়াও পরিচালকের অসাধারণ পরিচালনার কথা বলা হয়। অনুপম রায়ের সংগীতকে এক ধরনের পরমানন্দ হিসেবে উল্লেখ করা হয়েছে। ষোলোআনা বাঙালিয়ানা, এই চলচ্চিত্রের 'শেষ মিনিটে কাহিনির নাটকীয় মোড়' এর কথা উল্লেখ করেন । শ্রেষ্ঠ পরিচালনা এবং শ্রেষ্ঠ চিত্রনাট্যের জন্য ৬২তম জাতীয় চলচ্চিত্র পুরস্কার পান সৃজিত মুখোপাধ্যায়। শ্রেষ্ঠ চিত্রগ্রহণের জন্য ৬২তম জাতীয় চলচ্চিত্র পুরস্কার পান সুদীপ চট্টোপাধ্যায়।
রাদেন ফাতাহ স্টেট ইসলামি বিশ্ববিদ্যালয়
রাদেন ফাতাহ স্টেট ইসলামী বিশ্ববিদ্যালয় ( ইন্দোনেশিয়ান : ইউনিভার্সিটিস ইসলাম নেগ্রি রাদিন ফাতাহ )ইন্দোনেশিয়ার দক্ষিণ সুমাত্রার রাজধানী পালেমবাংয়ে অবস্থিত একটি ইসলামী সরকারি বিশ্ববিদ্যালয়। ১৯৬৪ সালে বিশ্ববিদ্যালয়টি প্রতিষ্ঠিত হয়।
ইতিহাস
ইন্দোনেশিয়ার অন্যান্য অনেক স্টেট ইসলামিক বিশ্ববিদ্যালয়গুলির মতো রাদেন ফাতাহ আইএআইএন ( ইনস্টিটিউট আগামা ইসলাম নেগ্রারি ) বিশ্ববিদ্যালয়টি প্রতিষ্ঠিত হয়। প্রতিষ্ঠার আগে ১৯৫৭ সালে দেশের ওলামাগন পালেমবাংয়ে বৈঠক করেন এবং শরিয়া আইন অনুষদ গঠনে সম্মত হন।
পরের বছরে দক্ষিণ সুমাত্রায় উচ্চতর ইসলামি শিক্ষার জন্য একটি ফাউন্ডেশন প্রতিষ্ঠিত হয়। প্রতিষ্ঠানটি ১৯৬৪ সালে ধর্ম বিষয়ক মন্ত্রালয়ের কাছ থেকে একটি আনুষ্ঠানিক অনুমোদন লাভ করে এবং ১৩ নভেম্বর এটি উদ্বোধন করা হয়।
ডেমাক রাজ্যের প্রতিষ্ঠাতা রাদেন পাতাহর নাম অনুসারে বিশ্ববিদ্যালয়টির নামকরণ করা হয়।
শিক্ষার্থী
২০১৭ সালের তথ্য মতে, বিশ্ববিদ্যালয় ২,৪৬৩ জন নতুন শিক্ষার্থীর ভর্তি করে। বিশ্ববিদ্যালয়টি এসবিএমপিটিএন-এর মাধ্যমে শিক্ষার্থীদের জন্য নয়টি বিষয়ে পাঠদান করে।
ইসলামি সন্ত্রাসবাদ
ইসলামি সন্ত্রাসবাদ হল এক ধরনের ধর্মীয় সন্ত্রাসবাদ যা ধর্মের নামে বিভিন্ন উদ্দেশ্য অর্জন করতে কোন ব্যক্তি বা গোষ্ঠী দ্বারা চর্চা করা হয়। এরা  গণহত্যা, আত্মঘাতী বোমা বিস্ফোরণ, সাধারণ মানুষকে হত্যা প্রভৃতি হিংস্র কাজকর্মের মাধ্যমে সন্ত্রাসবাদী কর্মকাণ্ড করে থাকে।
ইসলামি সন্ত্রাসবাদীরা সন্ত্রাসবাদী কর্মকাণ্ড যা ন্যায়সঙ্গত করার উদ্দেশ্যে ইসলাম ধর্মের নাম ব্যবহার করে থাকে। বিভিন্ন ব্যক্তি ও গোষ্ঠী তাদের রাজনৈতিক স্বার্থ উদ্ধারের জন্য ইসলাম রক্ষা কিংবা ইসলামি আইন প্রতিষ্ঠার নাম করে নিরীহ মানুষ হত্যা, আত্মঘাতী বোমা বিস্ফোরণ কিংবা  ধ্বংসাত্মক যে সকল কর্মকাণ্ড করে থাকে তাকে সার্বিক ভাবে ইসলামি সন্ত্রাসবাদ বলা হয়। সাম্প্রতিক কালে ইরাকি আধিপত্যবাদি ইসলামি ষ্টেট তাদের রাজনৈতিক উদ্দেশ্য চরিতার্থ করার উদ্দেশ্যে খিলাফত প্রতিষ্ঠার ঘোষণা দেয় এবং ইসলামে নিষিদ্ধ হিংসাত্মক কর্মকাণ্ড যেমন  বিনাবিচারে বিভিন্ন সম্প্রদায়ের মানুষ হত্যা, শিরশ্ছেদ ও আগুনে পুড়িয়ে প্রতিপক্ষ ও বেসামরিক ব্যক্তিদের হত্যা ,প্রাচীন পুরাতাত্ত্বিক নিদর্শন ধ্বংস করার মাধ্যমে ইসলামি স্টেট ইসলাম বিরোধী বা ইসলামের শত্রু সংগঠন হিসাবে মুসলিম সম্প্রদায়ের কাছে বিবেচিত হয়েছে।
প্রেক্ষাপট
সাম্প্রতিক কালে ইসলামি সন্ত্রাসের প্রভাব সারা বিশ্বে প্রসারিত হয়েছে। আফ্রিকা ও এশিয়ার বিভিন্ন মুসলিম সংখ্যাগরিষ্ঠ দেশ ছাড়াও ইউরোপ, রাশিয়া ও মার্কিন যুক্তরাষ্ট্রে এর প্রভাব দেখা গেছে, এবং এই সমস্ত আক্রমণের শিকার হয়েছে মুসলিম ও অ-মুসলিম উভয়েই। সর্বাধিক আক্রান্ত মুসলিম-অধ্যুষিত অঞ্চলসমূহে এই সন্ত্রাসবাদীরা সশস্ত্র স্বাধীন প্রতিবাদী সংগঠন, রাষ্ট্রীয় প্রতিরোধ ও রাজনৈতিকভাবে উদারপন্থী মুসলিম প্রতিবাদের মুখোমুখি হয়েছে।
সমালোচনা
আক্ষরিকভাবে ইসলামি সন্ত্রাসবাদের অস্তিত্ব সম্পর্কে সংশয়ের অবকাশ না থাকলেও কেউ কেউ এই শব্দবন্ধের যথেচ্ছ প্রয়োগের সমালোচনা করেছেন। বিভিন্ন পাশ্চাত্য রাজনৈতিক বক্তৃতায় এর যথোচিত বিবেচনারহিত ব্যবহারকে "অ-সৃষ্টিশীল", "অসুবিধাজনক", "তীব্র রাজনৈতিকীকরণ সঞ্জাত ও যুক্তিগতভাবে তর্কযোগ্য" এবং "সাম্প্রদায়িক সম্প্রীতির পরিপন্থী" হিসেবে বর্ণনা করা হয়েছে। আবার, এই শেষোক্ত মতবাদটিকেও অনেকে পলায়নপর মানসিকতার চিহ্ন হিসেবে সমালোচনা করেছেন।
প্রেরণা
২০১৫ সালের গ্লোবাল টেরোরিজম ইনডেক্স রিপোর্ট ২০০১ সালের ১১ই সেপ্টেম্বর হামলার পর থেকে জঙ্গিবাদের কারণে মৃত্যুর সংখ্যার বৃদ্ধি এই ছকটিতে তুলে ধরেছে: থাম্ব|জঙ্গিবাদ এর কারণে মৃত্যু ১৫ বছরে নাটকীয়ভাবে বৃদ্ধি পেয়েছে। ২০০০ সালের পর জঙ্গি কর্মকাণ্ডে মৃত ব্যক্তির সংখ্যা ১৫ গুণ বৃদ্ধি পেয়েছে।
নাগরিকত্ব সমস্যা
দ্বিতীয় বিশ্বযুদ্ধের পর থেকে, মুসলিম অভিবাসীরা প্রচুর সংখ্যায় পশ্চিমা দেশগুলিতে অভিপ্রায়ণ করেছে কারণ সামাজিক ও অর্থনৈতিক দিক থেকে অধিকতর ভাল অবস্থায় থাকা মুসলিম রাষ্ট্রগুলো তাদেরকে গ্রহণ করে না। ৫৭টি মুসলিম সংখ্যাগরিষ্ঠ রাষ্ট্রের মধ্যে মাত্র দুটো রাষ্ট্র (তুরস্ক ও মালয়েশিয়া) অভিবাসীদের জন্য জন্মস্থান, ধর্মীয় বিশ্বাস, বৈবাহিক অবস্থা বা জাতিসত্তা নির্বিশেষে স্বীকৃত নাগরিকে পরিণত হওয়ার জন্য একটি আনুষ্ঠানিক উপায় প্রস্তাব করে। এমনকি তেল সমৃদ্ধ উপসাগরীয় দেশগুলিও অভিবাসীদের নাগরিকত্ব প্রদান করে না, তা সেই অভিবাসীরা সেইসব দেশে যতদিন ধরেই বসবাস করুক। বিষয়গুলি আরো কঠিন হয়ে ওঠে কেননা, উপসাগরীয় রাষ্ট্রগুলোতে কঠোর আইন রয়েছে যা স্পষ্টভাবে বলে যে একজন অভিবাসী বা প্রবাসী ব্যক্তি সেই রাষ্ট্রের নাগরিক হতে পারে যদি তার পিতা সেই রাষ্ট্রের নাগরিক হয়ে থাকে, অথবা কিছু ক্ষেত্রে যদি কোন অভিবাসী নারী সেই রাষ্ট্রের কোন পুরুষ, অর্থাৎ আরব পুরুষের সাথে বিবাহ বন্ধনে আবদ্ধ হয়। এই আইনগুলি নাগরিকত্ব অর্জনের জন্য বহিরাগতদের (মুসলিম ও অমুসলিম উভয়) প্রায় অসম্ভব করে তোলে।
অর্থনৈতিক প্রেরণা
মুসলিম বিশ্ব অনেক শতাব্দী ধরে আর্থিকভাবে নিশ্চলতার কারণে দুর্দশাগ্রস্ত হয়ে আছে। ২০১১ সালে মার্কিন প্রেসিডেন্ট বারাক ওবামা বলেছিলেন যে, অশোধিত তেল ব্যতীত ৪০০ মিলিয়ন জনসংখ্যার সমগ্র বৃহত্তর মধ্যপ্রাচ্যের রপ্তানি মোটামুটিভাবে সুইজারল্যান্ডের সমান। এটিও অনুমান করা হয়েছে যে, মাত্র পাঁচ মিলিয়ন জনসংখ্যার ইউরোপীয় দেশ ফিনল্যান্ডের রপ্তানি  সমগ্র ৩৭০ মিলিয়ন জনসংখ্যার সমগ্র আরব বিশ্বের তেল এবং প্রাকৃতিক গ্যাস ব্যতীত অন্যান্য রপ্তানির তুলনায় বেশি। ঐতিহাসিক ডেভিড ফ্রমকিন তার "এ পিস টু এন্ড অল পিস" গ্রন্থে লেখেন, মুসলিম বিশ্বের এই আর্থিক নিশ্চলতা ১৯২৪ সালে অটোমান সাম্রাজ্যের পতনের সাথে শুরু হয়, সেসময় বাণিজ্যিক জাল বিপর্যস্ত হয় এবং সমাজগুলো নতুন নতুন জাতিরাষ্ট্রের সৃষ্টির সাথে বিদীর্ণ হয়ে যায়। যদিও অটোমান সাম্রাজ্যকে ইউরোপের রুগ্ন ব্যক্তি হিসাবে উল্লেখ করা হতো, তবুও অটোমান শাসনের অধীনে মধ্য প্রাচ্যের অংশগুলোর বৈচিত্র্যময় এব সুস্থিতভাবে বর্ধিষ্ণু অর্থনীতি ছিল, যার সমৃদ্ধি বর্তমানের তুলনায় আরও বেশি ছিল।
ইসলামবাদ-ভিত্তিক সন্ত্রাসবাদ বিশ্লেষণের জন্য পরিচয় ভিত্তিক কাঠামো
পশ্চিমা দেশগুলির বিরুদ্ধে, বিশেষ করে মার্কিন যুক্তরাষ্ট্রের বিরুদ্ধে ইসলামবাদ-ভিত্তিক মৌলবাদী সন্ত্রাসবাদের অনেকগুলো প্রেরণা রয়েছে এবং এটি 'পশ্চিম' এবং আরব ও মুসলিম 'বিশ্বের' মধ্যকার একটি জটিল ও তীব্র সম্পর্কের বৃহত্তর প্রেক্ষাপটে সংঘটিত হয়। সামাজিক পরিচয় তত্ত্ব, সামাজিক-শ্রেণীকরণ তত্ত্ব বা সামাজিক বিভাগ তত্ত্ব এবং সাইকোডাইনামিক্স সহ পরিচয়-ভিত্তিক তাত্ত্বিক কাঠামোগুলি সন্ত্রাসবাদের কারণ ব্যাখ্যা করার জন্য ব্যবহার করা হয়।
কারিনা কোরোস্টেলিনা সামাজিক পরিচয়কে ব্যাখ্যা করেছেন, "একটি সামাজিক গোষ্ঠীর অন্তর্ভুক্ত হবার অনুভূতি হিসাবে, সামাজিক বিভাগের সাথে দৃঢ় সংযোগ হিসাবে, এবং আমাদের মনের এমন গুরুত্বপূর্ণ অংশ হিসাবে আমাদের সামাজিক উপলব্ধি এবং আচরণকে প্রভাবিত করে"। ওসামা বিন লাদেনের ক্ষেত্রে এই সংজ্ঞাটি প্রয়োগ করা যেতে পারে, এই তত্ত্ব অনুসারে তার মধ্যে একজন মুসলিম হিসেবে নিজের সামাজিক পরিচয় নিয়ে একটি উচ্চমাত্রার লক্ষণীয় ধারণা ছিল, মুসলিম উম্মাহ বা "সম্প্রদায়" এর সামাজিক বিভাগের সাথে তার দৃঢ় সংযোগ ছিল, যা তার সামাজিক উপলব্ধি ও আচরণকে প্রভাবিত করে। সোভিয়েত ইউনিয়ন থেকে ও সৌদি আরবে সেনা মোতায়েন এবং ইজরায়েলে মার্কিন সমর্থনের জন্য মার্কিন যুক্তরাষ্ট্র থেকে উপলব্ধ হুমকির প্রতিক্রিয়ায় বিন লাদেনের ইসলামপন্থী চিন্তাধারা ও ইসলামের ব্যাখ্যার কারণে আল-কায়দার সৃষ্টি হয়। ইসলামি সন্ত্রাসবাদী সংগঠন আল-কায়েদার একটি গোষ্ঠী পরিচয় রয়েছে, যার মধ্যে "সাধারণ অভিজ্ঞতা, মনোভাব, বিশ্বাস, এবং দলের সদস্যদের সাধারণ স্বার্থ" অন্তর্ভুক্ত এবং "এই সংগঠনটিকে বর্ণনা করা হয় একে তৈরি করার জন্য একটি যৌথ উদ্দেশ্য অর্জনের মাধ্যমে" যেটা হল, "মুসলিম দেশগুলোকে বিদেশী প্রভাব থেকে সম্পূর্ণ বিচ্ছিন্ন করা, এবং একটি নতুন ইসলামি খিলাফত সৃষ্টি করা"।
সামাজিক শ্রেণীকরণ তত্ত্বকে সনাক্তকরণের তিনটি পর্যায়ের প্রক্রিয়া হিসাবে আলোচনা করা হয়, যেখানে "ব্যক্তিগণ নিজেদেরকে একটি সামাজিক গোষ্ঠীর সদস্য হিসাবে সংজ্ঞায়িত করেন, দলের স্টিরিওটাইপ এবং নিয়মগুলি শেখেন, এবং গোষ্ঠী বিভাগগুলি একটি বিশেষ কাঠামোয় তাদেরকে সকল পরিস্থিতিকে দেখতে ও বুঝতে প্রভাবিত করে।" এই সংজ্ঞাটিকে মার্কিন যুক্তরাষ্ট্র পরিচালিত সন্ত্রাসের বিরুদ্ধে যুদ্ধের ক্ষেত্রে প্রয়োগ করা যেতে পারে। এক্ষেত্রে সনাক্তকরণের তিন পর্যায়ের প্রক্রিয়ার দ্বারা প্রভাবিত সামাজিক শ্রেণীকরণ তত্ত্ব অনুসারে এখানে যুক্তরাষ্ট্র বিরোধিতার মতো এবং পাশ্চাত্য রাষ্ট্রসমূহ, বিশেষ করে মার্কিন যুক্তরাষ্ট্র ও ইজরায়েলের বিরুদ্ধে ইরান ও আফগানিস্তানের মতো অ-আরব রাষ্ট্রের দ্বারা হেজবোল্লাহ ও আল-কায়দা ইত্যাদি সন্ত্রাসী সংগঠনগুলোকে অর্থায়ন ও আশ্রয় প্রদানের মত সংঘাতময় বৈশিষ্ট্য দেখা যায়। সনাক্তকরণের এই তিন-স্তরীয় প্রক্রিয়ায়, আরব ও মুসলিম বিশ্ব(সমূহ) হচ্ছে সামাজিক গোষ্ঠী(সমূহ), যেখানে তাদের সদস্যরা সেই সব স্টেরিওটাইপ ও সামাজিক রীতি-নীতি শেখে যেগুলো তাদের মধ্যে পাশ্চাত্যের বিরুদ্ধে তাদের সামাজিক গোষ্ঠীকে শ্রেণীকৃত বা বিভাগায়িত করে। এই সামাজিক শ্রেণীকরণ প্রক্রিয়া আরব ও মুসলিমদের মধ্যে উচ্চ মাত্রার অন্তর্গোষ্ঠী সমর্থন এবং আনুগত্য তৈরি করে, এবং এই শ্রেণীকরণ প্রক্রিয়ার ফলে সেই বিশেষ কাঠামো তৈরি হয় যার মধ্যে থেকে আরব ও মুসলিম বিশ্বের সামাজিক গোষ্ঠীর সদস্যগণ পাশ্চাত্যের সাথে জড়িত সকল পরিস্থিতিকে দেখে থাকে ও বুঝে থাকে। বিশ্লেষণের জন্য একটি অবকাঠামো হিসেবে সামাজিক শ্রেণীকরণ তত্ত্ব গোষ্টী সনাক্তকরণ প্রক্রিয়া এবং সংঘাত পরিস্থিতির বৈশিষ্ট্যগুলোর মধ্যকার কার্যকারণ সম্পর্কগুলোকে নির্দেশ করে।
মতাদর্শ
ইসলামের নাম ব্যবহার করে সন্ত্রাসবাদে ভূমিকা পালন করে থাকে এমন একটি মতাদর্শ হচ্ছে ওয়াহাবী আন্দোলন।   ওয়াহাবী আন্দোলন এবং সালাফিবাদ (সালাফি জিহাদবাদ) সহ তাদের মিত্র আন্দোলনগুলো তাদের মত নয় এমন সকলের বিরুদ্ধে যুদ্ধ সমর্থন করে। ইসলামিক স্টেট অব ইরাক অ্যান্ড দ্য লেভ্যান্ট, আল-কায়েদা, আল-শাবাব (জঙ্গি সংগঠন), বোকো হারাম, ইন্দোনেশিয়ান মুজাহিদীন কাউন্সিল, তালিবান, সিপাহ সাহাবা, লস্কর-ই-জাংভি এবং হিজবুল মুজাহিদীন ওহাবী বা সালাফি মতাদর্শ অনুসরণ করে যা সাধারণত অন্যান্য মুসলিমরা বিরোধিতা করে। অমুসলিম, সুফি এবং শিয়াগণ কট্টরপন্থী ওয়াহাবী, দেওবন্দী এবং জামাতীদের দ্বারা একইভাবে আক্রমণের শিকার হয়, যেভাবে সমাজতন্ত্রী ও অন্যান্য বামপন্থী সর্বহারা শ্রেণী মুসোলিনির দস্যুদের দ্বারা, ইহুদী ও অন্যান্যরা নাৎসিদের দ্বারা, এবং "বুর্জোয়া", "কুলাক" "বুদ্ধিজীবী", "ইহুদি", "মেনশেভিক" এবং" ট্রটস্কিপন্থী" বিরোধীরা স্ট্যালিনবাদীদের দ্বারা আক্রমণের শিকার হয়েছিল। ভারতবর্ষে দেওবন্দী আন্দোলনের নামে ওয়াহাবি আন্দোলন ছড়িয়ে পড়েছিল।
আন্তর্জাতিক ইসলামবাদী মতাদর্শগুলো, বিশেষ করে জঙ্গি ইসলামপন্থীদের মতাদর্শগুলো জোর দিয়ে বলছে যে, পশ্চিমা নীতিসমূহ এবং সমাজ সক্রিয়ভাবে ইসলাম-বিরোধী। আবার কখনও বর্ণনা করা হচ্ছে যে, "ইসলামের বিরুদ্ধে যুদ্ধ" ঘোষণা করা হয়েছে। ইসলামপন্থীরা এখন যা দেখছে সেগুলোকে তারা প্রায়শই ক্রুসেডস এর সময় থেকে শুরু করে ইসলাম ও খ্রিস্টধর্মের মধ্যকার ঐতিহাসিক সংঘাত হিসেবে দেখে। উদাহরণস্বরূপ, ওসামা বিন লাদেন প্রায়শই তার শত্রুদেরকে আক্রমণাত্মক বলে অভিহিত করেছেন এবং তাদের বিরুদ্ধে তার ব্যবস্থা নেওয়াকে প্রতিরক্ষামূলক হিসাবে বর্ণনা করেছেন। প্রতিরক্ষামূলক জিহাদ আক্রমণাত্মক জিহাদ থেকে আলাদা। প্রতিরক্ষামূলক জিহাদকে "ফার্দ আল-আইন" বা সকল মুসলমানের জন্য ব্যক্তিগত বাধ্যবাধকতা হিসেবে ধরা হয়, যা "ফার্দ আল-কিফায়া" বা সাম্প্রদায়িক বাধ্যবাধকতা থেকে ভিন্ন, যা কিছু মুসলমান সম্পাদন করতে পারে কিন্তু সকলের করতে হয়না। অতএব, একটি লড়াইকে প্রতিরক্ষা হিসাবে দেখানোতে একই সাথে নিজেদেরকে আক্রমণকারীর বদলে শিকার হিসেবে দেখানোর সুবিধা এবং সকল ভাল মুসলিমদের মধ্যে এই সংঘাতকে খুব উচ্চ ধর্মীয় অগ্রাধিকার হিসেবে প্রতিপন্ন করার সুবিধা লাভ করা যায়।
যুক্তরাষ্ট্রের সেনাবাহিনীর কর্নেল ডেল সি. আইকমেয়ার অনুসারে, আলকায়দা এবং সম্পর্কিত সংগঠনগুলোর "ভরকেন্দ্র" কোন ব্যক্তি বা দল নয়, বরং তাদের "মতাদর্শ"। আর তাদের মতাদর্শ হচ্ছে "সহিংস ইসলামি চিন্তাধারার সমষ্টি যার নাম কুতুববাদ"। তার মতে কুতুববাদের মতবাদগুলো হচ্ছে:
উপরন্তু, ইসলামি জঙ্গি, পণ্ডিত ও নেতারা পশ্চিমা সমাজকে অনৈতিক ধর্মনিরপেক্ষতা হিসেবে দেখে ও বিরোধিতা করে। ইসলামবাদীগণ দাবি করেছে যে, এই ধরনের অবাধ বাকস্বাধীনতা পর্নোগ্রাফি, অনৈতিকতা, ধর্মনিরপেক্ষতা, সমকামিতা, নারীবাদ এবং এমন অনেক ধারণা বিস্তারের দিকে পরিচালিত করেছে যা ইসলামবাদীরা প্রায়শই বিরোধিতা করে। যদিও বিন লাদেন প্রায় সবসময়ই তার বার্তাগুলোতে আমেরিকা ও ইহুদিদের দ্বারা কথিত নির্যাতনকেই জোড় দিয়েছিলেন, তিনি তার "লেটার টু আমেরিকা"-তে "আমরা তোমাদেরকে কী হতে আহ্বান করি, এবং আমরা তোমাদের থেকে কী চাই" এই প্রশ্নগুলোর উত্তর দিয়েছিলেন। বিন লাদেন সেখানে বলেন: "আমরা তোমাদেরকে বিনয়, নীতি, সম্মান, এবং বিশুদ্ধতা মানুষ হতে আহ্বান করি; ব্যভিচার, সমকামিতা, মাদকাসক্তি, জুয়া, এবং সুদ নিয়ে বাণিজ্যকে পরিত্যাগ করতে আহ্বান করি।(...) তোমরা ধর্মকে নিজেদের নীতিমালা থেকে পৃথক করছ, (...) তোমরা এমন জাতি, যে সুদকে অনুমোদন করে, যা সব ধর্মেই নিষিদ্ধ, (...) তোমরা এমন একটি জাতি যে মাদকদ্রব্য উৎপাদন, বাণিজ্য এবং ব্যবহারের অনুমতি দেয়,(...) তোমরা এমন একটি জাতি যা অনৈতিকতার কাজগুলোর অনুমতি দেয়, (...) তোমরা এমন একটি জাতি যা সকল রকমের জুয়া খেলার অনুমতি দেয়। (...) তোমরা যাত্রী, পরিদর্শক এবং অপরিচিতদেরকে সেবা দেয়ার জন্য নারীকে ব্যবহার অরো যাতে তোমাদের মুনাফা বৃদ্ধি পায়। এরপর তোমরা গলাবাজি করো যে তোমরা নারী স্বাধীনতার সমর্থন করো।"তাদের ধর্ম নিয়ে এত ভক্তির পরেও, দ্য টাইমস এর তদন্তে উঠে আসে যে, শিশু পর্নোগ্রাফি বণ্টনের করতে নেটওয়ার্কের দ্বারা পূর্বে পরিচয় লুকনোর কাজ করা হত, জিহাদিরাও একই নেটওয়ার্ক ব্যবহার করছে। আবার রয়টার্স এর প্রতিবেদনে উঠে আসে, ইউএস নেভি সিল ওসামা বিন লাদেনের এবোটাবাদ কম্পাউন্ডে রেইড করার সময় যেসব বস্তুকে জব্দ করা হয়েছিল সেগুলোর মধ্যে পর্নোগ্রাফিও পাওয়া যায়।
কর্নেল আইকমেয়ার দেখান, "অনেক ইসলামি তাত্ত্বিক, বা "কুতুববাদীরই" ধর্মীয় যোগ্যতা প্রশ্নবিদ্ধ, যা তাদের ও তাদের বার্তাকে চ্যালেঞ্জ করার উপায় হিসেবে ব্যবহার করা যেতে পারে।" তিনি বলেন:
"সাইয়েদ আবুল আ'লা মওদুদী এবং আবদুল্লাহ ইউসুফ আজ্জাম ছাড়া কুতুববাদের কোন তাত্ত্বিকই ইসলামের কোন স্বীকৃত শিক্ষাকেন্দ্রে প্রশিক্ষিত হন নি। হাসান আল-বান্না, সাইয়েদ কুতুব, মুহাম্মদ আব্দ-আল-সালাম ফারাজ, আয়মান আল-জাওয়াহিরি ও ওসামা বিন লাদেন - এরা সবাই ধর্মপ্রাণ মুসলিম হলেও, এদের প্রথমজন (হাসান আল-বান্না) ছিলেন একজন শিক্ষক ও কমিউনিটি এক্টিভিস্ট, দ্বিতীয়জন (সাইয়েদ কুতুব) ছিলেন একজন সাহিত্য সমালোচক, তৃতীয়জন (মুহাম্মদ আব্দ-আল-সালাম ফারাজ) ছিলেন একজন ইলেকট্রিশিয়ান, চতুর্থজন আইমান আল-জাওয়াহিরি) ছিলেন একজন চিকিৎসক, ও পঞ্চমজন (ওসামা বিন লাদেন) ব্যাবসায়ী হবার শিক্ষা লাভ করেছিলেন।"
ধর্মীয় প্রেরণা
ড্যানিয়েল বেঞ্জামিন এবং স্টিভেন সাইমন তাদের লেখা গ্রন্থ দ্য এজ অফ স্যাক্রেড টেরর-এ যুক্তি দিয়েছেন যে, ইসলামি সন্ত্রাসী হামলাগুলি সম্পূর্ণরূপে ধর্মীয়। তাদেরকে দেখা হয় একটি "ধর্মসংস্কারক হিসেবে ... তারা জগতের নৈতিক শৃঙ্খলাকে ফিরিয়ে আনতে চান যা ইসলামের শত্রুদের দ্বারা দূষিত হয়েছে।" এটি কোনও রাজনৈতিক বা কৌশলগত নয় বরং "মুক্তির কাজ" যেখানে "যারা ঈশ্বরের আধিপত্যকে তুচ্ছজ্ঞান করেছে তাদেরকে অপমান ও হত্যা করতে হবে"।
শার্লি এবদো শুটিংয়ের জন্য দায়ী কোয়াচি ভাইদের মধ্যে একজন ফরাসি সাংবাদিককে বলেছিলেন, "আমরা নবী মুহাম্মদের রক্ষাকর্তা।" ইউরোপের মুসলিম সন্ত্রাসীদের নিয়ে দুটি গবেষণায় (যুক্তরাজ্যের একটি এবং ফ্রান্সের একটি) ধর্মে ভক্তি ও সন্ত্রাসবাদের মধ্যে সামান্য সংযোগ পাওয়া যায়। যুক্তরাজ্যের কাউন্টার-ইন্টেলিজেন্স সংস্থা এমআই৫ এর শত শত কেস স্টাডির একটি "সীমাবদ্ধ" প্রতিবেদন অনুসারে,"জঙ্গিবাদের সাথে জড়িত বিশাল সংখ্যক মানুষের ক্ষেত্রে দেখা যায়, তারা ধর্মান্ধ তো নয়ই, বরং নিজেদের ধর্মকে নিয়মিত পালনও করেনা। এদের অনেকেরই অক্ষরজ্ঞানের অভাব আছে, এবং এদেরকে ধর্মজ্ঞানহীন হিসেবে বিবেচনা করা যায়। এদের খুব কম সংখ্যক মানুষই শক্তিশালী ধার্মিক পরিবারে বড় হয়েছে, আর এদের মধ্যে গড় অনুপাতের চাইতেও বেশি সংখ্যায় ধর্মান্তরিত মুসলিম রয়েছে। এদের কেউ কেউ পূর্বে মাদক গ্রহণের সাথে জড়িত ছিল, মদ্যপান করত, এবং বেশ্যালয়ে গমন করত। এমআই৫ বলে, এরও প্রমাণ আছে যে একটি সুপ্রতিষ্ঠিত ধর্মীয় পরিচয় আসলে সহিংস মৌলবাদের বিরুদ্ধে অবস্থান নিয়েছে।"
ফরাসী রাজনৈতিক বিজ্ঞানী অলিভিয়ের রয় ২০১৫ সালে ফ্রান্সে বসবাসরত মানুষের ইসলামি মৌলবাদীতে (জঙ্গি বা ভাবি-জঙ্গি) পরিণতও হওয়ার শর্ত ও পরিস্থিতির সাধারণ চিত্র নিয়ে আলোচনা করেন। সেখানে তিনি বলেন, এই মৌলবাদিকরণ "মুসলিম সম্প্রদায়ের বৃদ্ধির কারণে হয় নি, যারা দারিদ্র্য ও বর্ণবাদের শিকার, কেবল তরুণরাই জঙ্গিবাদে জড়িত হয়, যাদের মধ্যে ধর্মান্তরিতরাও রয়েছে।"
দিনাজপুর রেলওয়ে স্টেশন
পরিষেবা
দিনাজপুর রেলওয়ে স্টেশন দিয়ে যে ট্রেনগুলো চলাচল করে, তা নিম্নে তা উল্লেখ করা হলো:
আন্তঃনগর ট্রেন
কমিউটার ট্রেন
মেইল ট্রেন
লোকাল ট্রেন
বন্ধ হয়ে গেছে;
ইতিহাস
দিনাজপুর রেলওয়ে  স্টেশন পার্বতীপুর-পঞ্চগড় লাইনে অবস্থিত দিনাজপুর জেলার একটি রেলওয়ে স্টেশন। পার্বতীপুর-পঞ্চগড় রেললাইনটি ডুয়েল গেজ সম্পন্ন এ লাইনে ব্রডগেজ ও মিটারগেজ ট্রেন চলাচল করে।
ম্যারি কম (চলচ্চিত্র)
ম্যারি কম ২০১৪ সালে মুক্তি পাওয়া উমং কুমার পরিচালিত এবং ভাইকম১৮ মোশন পিকচারস এবং সঞ্জয় লীলা বনসালি প্রযোজিত একটি ভারতীয় হিন্দি-ভাষী জীবনী ক্রীড়া চলচ্চিত্র। ছবিতে ফিল্ম স্টার প্রিয়াঙ্কা চোপড়া মুখ্য শিরোনাম-চরিত্র তথা উপাধিপ্রাপ্ত বক্সার এর ভূমিকায় অভিনয় করেছেন এবং সহঅভিনেতা হিসাবে রয়েছেন তাঁর স্বামী ও পরামর্শদাতার ভূমিকায় যথাক্রমে দর্শন কুমার এবং সুনীল থাপা। মেরি কম নামের এই চিত্রে নিঙগবো তে অনুষ্ঠিত ২০০৮ ওয়ার্ল্ড বক্সিং চ্যাম্পিয়নশিপ এ কমের বক্সার হওয়ার যাত্রা চিত্রিত করা হয়েছে । ছবিটিতে হিন্দি প্লেব্যাক গায়িকা হিসাবে চোপড়ার আত্মপ্রকাশ ঘটে।
মেরি কম এর কাহিনী বিন্যাসের আভাস লেখক সাইওয়ান কারদাস যখন কুমারের কাছে প্রকাশ করেছিলেন তখন কম অসংখ্য সাফল্য অর্জন করলেও ভারতে ততো পরিচিত নাম ছিলেন না। ২০১২ গ্রীষ্মকালীন অলিম্পিক এ ব্রোঞ্জ পদক জয়ের ফলে তাঁর স্বীকৃতি লাভেরও আগে কুমার কমের কাছে ছবিটির অনুমতি চেয়েছিলেন। পেশীবহুল দেহ গঠনের জন্য চোপড়া চার মাস ধরে ব্যাপক শারীরিক প্রশিক্ষণ গ্রহণ করেন এবং খেলাধুলা ও কমের স্বতন্ত্র বক্সিং স্টাইল শেখেন। মুখ্য ফটোগ্রাফি ২০১৩ সালের জুন মাসে ফিল্মিস্তান এ শুরু হয়েছিল। এখানেই বক্সিং সিকোয়েন্সের চিত্রগ্রহণ করা হয়েছিল। কমের নিজের রাজ্য মণিপুর এ সুটিং করার পরিকল্পনা করার পরেও নিরাপত্তার কারণে তা বাতিল করে ধর্মশালা এবং মানালি তে সুটিং করার জন্য সেখানেই মণিপুরের একটি বড় অংশ গড়ে নেওয়া হয়েছিল।
২০১৪ টরেন্টো আন্তর্জাতিক ফিল্ম ফেস্টিভাল এ চলচ্চিত্রটির প্রিমিয়ার হয়ে। এই উৎসবের শুরুর রাতে প্রদর্শিত এটিই প্রথম হিন্দি ছবি। ₹১৮০ মিলিয়ন বাজেটে নির্মিত মেরি কম ৫ সেপ্টেম্বর ২০১৪ সালে মুক্তি পাওয়ার পর সাধারণভাবে সাধুবাদসহ পর্যালোচনা এবং চোপড়ার অভিনয় প্রসংশিত হয়। মুক্তির পরে ভারতীয় চলচ্চিত্রে ছবিটি মহিলা প্রধান সর্বকালের সর্বোচ্চ উদ্বোধনী সপ্তাহের রেকর্ড অর্জন করে। বক্স অফিসে সাফল্য অর্জন ক'রে আয় হয় ₹২.০৪ বিলিয়ন। মহিলা অভিনেতার নেতৃত্বে সর্বাধিক উপার্জনকারী ভারতীয় চলচ্চিত্রগুলির মধ্যেও স্থান পেয়েছে মেরি কম।
সারা ভারতজুড়ে পুরস্কার অনুষ্ঠানে মেরি কম বেশ কয়েকটি প্রশংসা লাভ করে। ছবিটি সার্বিক বিনোদনসম্পন্ন সেরা জনপ্রিয় চলচ্চিত্রের জন্য জাতীয় চলচ্চিত্র পুরস্কার লাভ করে এবং সেরা চলচ্চিত্রের জন্য ফিল্মফেয়ার পুরস্কার এর মনোনয়ন পেয়েছিল; চোপড়া সেরা অভিনেত্রী মনোনীত হয়েছিলেন। উপরন্তু চোপড়া স্ক্রিন অ্যাওয়ার্ড এবং প্রডিউসার গিল্ড ফিল্ম অ্যাওয়ার্ড ফর বেস্ট অ্যাকট্রেস ইন এ লিডিং রোল লাভ করেছেন।
পটভূমি
মণিপুর এর ইম্ফল এর এক কৃষকের (ধানের) মেয়ে মাঙ্গতে চুঙ্গেইজং কম কাঙ্গাতেই তে ১৯৯১ এর বিমানের দুর্ঘটনার অবশেষ থেকে একটি বক্সিং গ্লাভ পায়। গ্লাভ দেখে মুগ্ধ কম বাবার অমত সত্ত্বেও বক্সিং সম্পর্কে গভীর আগ্রহী হয়ে বেড়ে উঠতে থাকেন। প্রথম দিকে লড়াইয়ের সময় সে একটি ছেলেকে তাড়া করে বক্সিং জিমে পৌঁছোন। জিমের কোচ নরজিৎ সিংও এশিয়ান চ্যাম্পিয়ন ডিঙ্গকো সিং এর কোচ ছিলেন। এই বিষয়টি বুঝতে পেরে কম তাঁকে তাঁর বক্সিংয়ের আকাঙ্ক্ষার কথা বলেন। তিনি পরের তিরিশ দিনের জন্য তাঁকে জিমটি দেখার জন্য বলেন এবং আরও বলেন যে তিনি কেবলমাত্র তাঁর মধ্যে যথেষ্ট আগ্রহের সঞ্চার হয়েছে দেখার পর তবেই তিনি তাঁকে বক্সিং শেখাবেন। তিনি জিম পরিদর্শন শুরু করেন এবং তাঁর মাকে জানান।  তবে তাঁর বাবাকে অবশ্যই নয়। দিন কেটে গেলেও তাঁর কোচ তাঁর সম্পর্কে কোনও জিজ্ঞাসাবাদ করেন না। কমের আত্মোৎসর্গ এবং জেদের কারণে সিং তাঁকে প্রশিক্ষণ দেওয়া শুরু করেন। পরে তিনি তাঁর নামটি পাল্টে ম্যারি কম করার পরামর্শ দেন।
কম অর্থের জন্য এক স্থানীয় পালোয়ানকে চ্যালেঞ্জ জানান যাতে সেই অর্থ দিয়ে তাঁদের গৃহপালিত গরুটিকে ফিরে পেতে পারেন। তাঁদের পরিবারকে আর্থিক সমস্যার কারণে গরুটিকে বিক্রি করতে হয়েছিল। এখানেই তাঁর দেখা হয় ফুটবলার ওনলার কমের সাথে। রাজ্য-স্তরের চ্যাম্পিয়নশিপ জয়ের পরে এই খেলাধুলায় নিজেকে জড়িত রাখার জন্য তাঁকে তাঁর বাবার মোকাবিলা করতে হয়। তাঁর বাবা যখন তাঁকে তাঁর এবং বক্সিংয়ের মধ্যে একটিকে বেছে নিতে বলেন তখন তিনি অনিচ্ছাকৃতভাবে এই ক্রীড়াটিকেই বেছে নেন। টেলিভিশনে ২০০২ উইমেনস ওয়ার্ল্ড অ্যামেচার বক্সিং চ্যাম্পিয়নশিপ এ তাঁর বিজয়ী হওয়ার ম্যাচটি দেখার পরে তাঁর বাবা কমের সাথে সমঝোতা করেন এবং খেলাধুলার প্রতি কমের অনুরাগ বুঝতে না পারার জন্য তাঁর কাছে ক্ষমা চেয়ে নেন। এদিকে ওনলার তাঁকে বিয়ের প্রস্তাব দেন এবং কখনই তাঁকে বক্সিং ছাড়তে বলেন না বলে অঙ্গীকার করন। তিনি ২০০৬ উইমেনস ওয়ার্ল্ড অ্যামেচার বক্সিং চ্যাম্পিয়নশিপ জেতার পরে কম তাঁর কোচের অসন্তুষ্টি সত্ত্বেও বিয়ে করতে রাজি হন। বিয়ের পরে কম গর্ভবতী হন এবং তার পরিবার দেখাশোনার জন্য তাঁর ক্যারিয়ার ছেড়ে দেন।
কম যমজ সন্তানের জন্ম দেন এবং সরকারী চাকরির জন্য আবেদন করেন। তবে তিনি প্রদত্ত পুলিশ কনস্টেবলের পদ প্রত্যাখ্যান করেন। তিনি মনে করেন যে বিশ্ব চ্যাম্পিয়ন বক্সার হিসাবে তাঁর আরও ভাল পদ প্রাপ্য। শিক্ষা হয় যে লোকে তাঁকে আর চিনতে পারছে না যাতে তাঁর ক্ষতি হচ্ছে। ওনলার তাঁকে পুনরায় বক্সিং প্রশিক্ষণ শুরু করতে উৎসাহ দেন। স্বামীকে ঘরে যমজ সন্তানদের দেখাশোনা করতে রেখে তিনি আবারও জিমের সাথে যোগ দেন। তাঁর কোচ তাঁর বিয়ের সিদ্ধান্ত নিয়ে এখনও বিরক্ত। তবে কম জাতীয় বক্সিং চ্যাম্পিয়নশিপে ফিরে আসেন। তাঁর প্রতিপক্ষের চেয়ে ভাল পারফরম্যান্স সত্ত্বেও বিচারকদের আপাত পক্ষপাতিত্বের কারণে তিনি ম্যাচটি হেরে যান। কম তাদের উপর ক্রোধে চেয়ার ছুড়ে মারেন। ফলে নিষেধাজ্ঞা নেমে আসে। পরে তিনি একটি ক্ষমা প্রার্থনার চিঠি লেখেন। কর্মকর্তারা সেটি গ্রহণ করলেও তাঁকে তাঁরা কেবল অপমান করতে ছাড়েন না।
তাঁকে প্রশিক্ষণ দেওয়ার জন্য তখন কম নরজিৎ সিংকে রাজি করান। কারণ তিনি মনে করেন যে তিনিই তাঁর কাছ থেকে সবচেয়ে সেরাটিকে ব্যবহার করতে পারবেন। প্রশিক্ষণ শেষ করে তিনি ২০০৮ এআইবিএ উইমেন ওয়ার্ল্ড বক্সিং চ্যাম্পিয়নশিপ এ অংশ নিয়ে ফাইনালে পৌঁছেছেন। এদিকে ওনলার তাঁকে তাঁর এক সন্তানের ভেন্ট্রিকিউলার সেপটাল ত্রুটি থাকা সম্পর্কে অবহিত করেন। পরবর্তী লড়াইয়ে কম নিজেকে রক্ষা করতে ব্যর্থ হন। প্রতিপক্ষের নকআউট পাঞ্চের পরে কম দর্শকদের মধ্যে তাঁর স্বামী এবং শিশুদের সম্পর্কে একটি ভ্রান্তিদৃশ্য দেখতে শুরু করেন। তার পরই তিনি তাঁর শক্তি ফিরে পেয়ে আবার লড়াই করে চ্যাম্পিয়নশিপে জয়লাভ করেন। পদকটি গ্রহণ করার সময় মঞ্চে তিনি জানতে পারেন যে তাঁর ছেলের অস্ত্রোপচার সফল হয়েছিল। পরে তাঁকে "ম্যাগনিফিসেন্ট মেরি" ডাকনাম দেওয়া হয়। পটভূমিতে ভারতীয় জাতীয় সংগীত বাজানোর সাথে সাথে উত্তোলিত হয় ভারতীয় পতাকা।
কিংসম্যান: দ্য সিক্রেট সার্ভিস
কিংসম্যান: দ্য সিক্রেট সার্ভিস হল জেন গোল্ডম্যান এবং ভনের চিত্রনাট্য থেকে ম্যাথিউ ভন পরিচালিত ২০১৪ সালের অ্যাকশন গুপ্তচরবৃত্তিক হাস্যরসাত্মক চলচ্চিত্র। কিংসম্যান চলচ্চিত্র সিরিজের প্রথম কিস্তি, এটি মার্ক মিলার এবং ডেভ গিবন্সের একই নামের কমিক বইয়ের উপর ভিত্তি করে তৈরি।
ফিল্মটি গ্যারি "এগসি" আনউইনের ( টারন এগারটন ) একটি গোপন গুপ্তচর সংস্থায় নিয়োগ ও প্রশিক্ষণের অনুসরণ করে। রিচমন্ড ভ্যালেন্টাইন (স্যামুয়েল এল. জ্যাকসন), একজন ধনী মেগালোম্যানিয়াক এবং ইকো-সন্ত্রাসবাদী যে মানবতাকে নিশ্চিহ্ন করে জলবায়ু পরিবর্তনের সাথে মোকাবিলা করতে চায় তার কাছ থেকে বিশ্বব্যাপী হুমকি মোকাবেলা করার জন্য, নৃশংস এবং হাস্যকর ফ্যাশনে এগসি একটি মিশনে যোগ দেয়। কলিন ফার্থ, মার্ক স্ট্রং এবং মাইকেল কেইন সহায়ক ভূমিকা পালন করেন।
কিংসম্যান: দ্য সিক্রেট সার্ভিস ১৩ ডিসেম্বর ২০১৪ -এ বাট-নাম্ব-এ-থন উত্সবে প্রিমিয়ার হয়েছিল এবং টুয়েন্টিয়েথ সেঞ্চুরি স্টুডিওজ দ্বারা ২৯ জানুয়ারী ২০১৫ ইউনাইটেড কিংডমে এবং ১৩ ফেব্রুয়ারি ২০১৫-এ মার্কিন যুক্তরাষ্ট্রে থিয়েটারে মুক্তি পায়। ফিল্মটি সাধারণত সমালোচকদের কাছ থেকে ইতিবাচক পর্যালোচনা পেয়েছে, যারা স্টাইলাইজড অ্যাকশন সিকোয়েন্স, নির্দেশনা, অভিনয় পারফরম্যান্স, ভিলেন, ভিজ্যুয়াল স্টাইল, স্কোর এবং এর ডার্ক হিউমারের উচ্চ প্রশংসা করেছে, যদিও কিছু দৃশ্য খুব বেশি ওভার-দ্য-টপ হওয়ার জন্য সমালোচিত হয়েছিল। ফিল্মটি বিশ্বব্যাপী $৪১৪ মিলিয়নেরও বেশি আয় করেছে, যা এখন পর্যন্ত ভনের সবচেয়ে বাণিজ্যিকভাবে সফল চলচ্চিত্র হয়ে উঠেছে। ২০১৫সালে, এটি সেরা ব্রিটিশ চলচ্চিত্রের জন্য এম্পায়ার পুরস্কার জিতেছে।
কিংসম্যান: দ্য গোল্ডেন সার্কেল শিরোনামের একটি সিক্যুয়েল, সেপ্টেম্বর ২০১৭ এ মুক্তি পায়, যেখানে ভন এবং প্রধান কাস্ট ফিরে আসেন। একটি প্রিক্যুয়েল, দ্য কিংস ম্যান, ২২ ডিসেম্বর ২০২১-এ মার্কিন যুক্তরাষ্ট্রে থিয়েটারে মুক্তি পায়।
পটভূমি
১৯৯৭ সালে, প্রবেশনারি সিক্রেট এজেন্ট লি আনউইন তার ঊর্ধ্বতন, হ্যারি হার্টকে বাঁচাতে আত্মত্যাগ করেন। লির মৃত্যুর জন্য নিজেকে দায়ী করে, হ্যারি লন্ডনে ফিরে আসেন এবং লি-এর ছোট ছেলে গ্যারি "এগসি" কে একটি জরুরি সহায়তা নম্বর দিয়ে খোদাই করা একটি পদক দেন।
সতেরো বছর পর, এগসি একজন বিদ্রোহী চাভ, তার বুদ্ধিমত্তা এবং জিমন্যাস্টিকস এবং পার্কুরের প্রতিভা থাকা সত্ত্বেও রয়্যাল মেরিনদের প্রশিক্ষণ থেকে বাদ পড়েছে। একটি গাড়ি চুরি করার জন্য গ্রেফতার, এগসি জরুরী নম্বরে কল করে, হ্যারিকে তার মুক্তির ব্যবস্থা করতে এবং এগসির অপব্যবহারকারী সৎ বাবা এবং তার দলকে বশ করতে নেতৃত্ব দেয়। হ্যারি ব্যাখ্যা করেন যে তিনি কিংসম্যানের একজন সদস্য, ব্রিটিশ অভিজাতদের দ্বারা প্রতিষ্ঠিত একটি ব্যক্তিগত গোয়েন্দা সংস্থা যারা প্রথম বিশ্বযুদ্ধে তাদের উত্তরাধিকারী হারিয়েছিল এবং বিশ্বকে রক্ষা করার জন্য তাদের অর্থ ব্যয় করেছিল; সংগঠনটির নামকরণ করা হয়েছে স্যাভিল রো -তে দর্জির দোকানের জন্য যা তাদের কার্যক্রমের জন্য একটি ফ্রন্ট হিসাবে ব্যবহৃত হয়।
হ্যারি, সাংকেতিক নাম "গালাহাদ", এগসিকে এজেন্ট "ল্যান্সলট" প্রতিস্থাপনের জন্য মনোনীত করেছে, যেকে অপহরণকারীদের হাত থেকে আমূল জলবায়ু পরিবর্তন বিজ্ঞানী অধ্যাপক জেমস আর্নল্ডকে উদ্ধার করার চেষ্টা করার সময় আততায়ী গেজেল নিহত হয়েছিল। কিংসম্যানের টেকনিক্যাল সাপোর্ট অপারেটিভ "মারলিন" আবিষ্কার করেন আর্নল্ড এমনভাবে কাজ করছেন যেন কিছুই হয়নি। হার্ট ইম্পেরিয়াল কলেজ লন্ডনের অধ্যাপককে জিজ্ঞাসাবাদ করার চেষ্টা করেন, কিন্তু আর্নল্ডের ঘাড়ে একটি মাইক্রোচিপ বিস্ফোরিত হয়, এতে তিনি মারা যান। বিস্ফোরণের সংকেতটি গ্যাজেলের নিয়োগকর্তা রিচমন্ড ভ্যালেন্টাইনের কাছে পাওয়া গেছে, একজন বিলিয়নেয়ার জনহিতৈষী যিনি বিশ্বের সকলকে বিনামূল্যে সেলুলার এবং ইন্টারনেট অ্যাক্সেস সহ সিম কার্ড অফার করেছেন৷ হার্ট ভ্যালেন্টাইনের সাথে দেখা করার জন্য অন্য জনহিতৈষী হিসাবে জাহির করেছেন।
এগসি সহকর্মী কিংসম্যান প্রশিক্ষণার্থী রক্সির সাথে বন্ধুত্ব করে, এবং তিনি মার্লিনের পরীক্ষা সহ্য করেন যতক্ষণ না তারা একমাত্র প্রার্থী বাকি থাকে। এগসি তার চূড়ান্ত পরীক্ষা প্রত্যাখ্যান করেছে — একটি পগ কুকুরছানাকে শুট করছে যা তাকে বড় করার জন্য দেওয়া হয়েছিল — এবং রক্সিকে নতুন "ল্যান্সলট" নাম দেওয়া হয়েছে। হ্যারি একটি ধর্মীয় বিদ্বেষী গোষ্ঠীর সাথে ভ্যালেন্টাইনের সংযোগ সম্পর্কে জানতে পারে এবং একটি ভিডিও ট্রান্সসিভারযুক্ত চশমা পরে কেনটাকিতে তাদের গির্জায় ভ্রমণ করে। এগসি যখন হ্যারির ফুটেজ দেখছে, ভ্যালেন্টাইন চার্চের ভিতরে সিম কার্ডগুলিকে একটি সংকেত দিয়ে ট্রিগার করে যা প্যারিশিয়ান এবং হ্যারিকে হত্যাকারীভাবে হিংস্র হয়ে ওঠে। হ্যারি একমাত্র জীবিত, কিন্তু ভ্যালেন্টাইনের মুখে গুলি করা হয়, দৃশ্যত তাকে হত্যা করে।
এগসি কিংসম্যান সদর দফতরে ফিরে আসেন এবং লক্ষ্য করেন যে কিংসম্যানের নেতা চেস্টার "আর্থার" কিং, তার ঘাড়ে প্রফেসর আর্নল্ডের মতোই ইমপ্লান্টেশনের দাগ রয়েছে। কিং বিশ্বব্যাপী তার সহিংসতা-প্ররোচনাকারী সংকেত প্রেরণ করার ভ্যালেন্টাইনের পরিকল্পনা প্রকাশ করেছেন, গ্লোবাল ওয়ার্মিং থেকে তার বিলুপ্তি এড়াতে বেশিরভাগ মানবতাকে "হত্যা" করেছেন। ভ্যালেন্টাইন বিভিন্ন বিশ্বনেতা এবং ধনী অভিজাত ব্যক্তিদের তার উদ্দেশ্যের জন্য নিয়োগ করেছেন, তাদের সংকেত থেকে রক্ষা করার জন্য চিপস লাগানো হয়েছে; যারা প্রত্যাখ্যান করে তাদের তার বাঙ্কারে বন্দী করে রাখা হয়, যার মধ্যে সুইডেনের ক্রাউন প্রিন্সেস টিল্ডও রয়েছে। কিং এগসির পানীয়তে বিষ দেয়, কিন্তু এগসি চশমা বদল করে, পরিবর্তে কিং নিজেকে বিষ পান করতে দেয়।
এগসি, মারলিন এবং রক্সি ভ্যালেন্টাইনের বাঙ্কার সনাক্ত করেন, যেখানে তার অনেক ষড়যন্ত্রকারী জড়ো হয়। রক্সি পাইলট ভ্যালেন্টাইনের স্যাটেলাইট নেটওয়ার্ক ভেঙে উচ্চ-উচ্চতার বেলুন চালায়, কিন্তু সে একটি প্রতিস্থাপন নিশ্চিত করে। মার্লিন বাঙ্কারে উড়ে যায়, যেখানে এগসি রাজার চরিত্রে মাশকারা করে কিন্তু ব্যর্থ কিংসম্যান নিয়োগকারী চার্লি হেস্কেথ তাকে আবিষ্কার করে। ভ্যালেন্টাইন্স পুরুষদের দ্বারা কোণায়, মারলিন রোপিত চিপসের ব্যর্থতা সক্রিয় করে, সারা বিশ্বে মাথা বিস্ফোরিত হওয়ার সাথে সাথে রক্ষী এবং ষড়যন্ত্রকারীদের হত্যা করে। ভ্যালেন্টাইন সংকেত সক্রিয় করে, বিশ্বব্যাপী মহামারী ট্রিগার করে। এগসি গেজেলকে হত্যা করে এবং ভ্যালেন্টাইনকে গেজেলের একটি ধারালো কৃত্রিম ব্লেড দিয়ে ইমপ্যাল করে, সংকেত বন্ধ করে, এবং রাজকুমারী টিল্ডের সাথে একটি যৌন মিলন শেয়ার করে।
একটি মাঝামাঝি কৃতিত্বের দৃশ্যে, এগসি, এখন নতুন "গালাহাদ", তার মা এবং সৎ-বোনকে একটি নতুন বাড়ির প্রস্তাব দেয় এবং হ্যারির মতো তার সৎ বাবা এবং তার গ্যাংকে গ্রহণ করার জন্য প্রস্তুত হয়।
১৯২৬
১৯২৬ গ্রেগরীয় বর্ষপঞ্জির একটি সাধারণ বছর।
জানুয়ারি
মুসলিম সাহিত্য সমাজ প্রতিষ্ঠিত হয়েছিলো।
ডিসেম্বর
1901 – 1950
মুপিডিএফ
মুপিডিএফ (MuPDF) সিতে লিখিত একটি ফ্রি ও ওপেন সোর্স সফটওয়্যার ফ্রেমওয়ার্ক যেটি একটি পিডিএফ, এক্সপিএস এবং ইপাব বিশ্লেষণ ও অনুবাদ ইঞ্জিনের প্রয়োগ করে। এটি মূলত পৃষ্ঠাসমূহকে বিটম্যাপে তরজমা করতে ব্যবহৃত হয়, তবে অন্যান্য কার্যক্রমও এটি সমর্থন করে, যেমন- টেবল অব কন্টেন্টস ও হাইপারলিংকসমূহ অনুসন্ধান, তালিকাকরণ।
নুর কোশাক
নূর কোশাক একজন তুর্কি সমসাময়িক নারীবাদী শিল্পী। তিনি ১৯৪১ সালে তুরস্কের ইস্তাম্বুলে জন্মগ্রহণ করেছিলেন। তিনি ১৯৭০ এর দশক থেকে তুরস্কে হাইপাররিয়ালিজমের একজন অগ্রণী প্রতিনিধি। তিনি ভোগবাদী সমাজে নারীর বস্তুনিষ্ঠতার বিষয়ে মন্তব্য করার জন্য সবচেয়ে বেশি পরিচিত। তিনি তুরস্কের ইস্তাম্বুলে থাকেন এবং কাজ করেন।
শিক্ষা
নুর কোশাক টিইডি আঙ্কারা কলেজে পড়েন এবং সেখানে তুরগুত জাইমের কাছ থেকে চিত্রকলা শিখেছিলেন। তিনি ওয়াশিংটন ডিসিতে উচ্চ বিদ্যালয়ের শিক্ষার্জন করেন। বিমূর্ত-অভিব্যক্তিবাদী লিওন বারকোভিটস এর কাছে চিত্রকলা শেখেন। ১৯৬০ সালে ইস্তাম্বুলে ফিরে আসেন এবং সেখানে ইস্তাম্বুল চারুকলা একাডেমির চিত্রকলা বিভাগের শিক্ষক আদনান ওকার, সেমাল টল্লু এবং নিশিত গনালের অধীনে অধ্যয়ন করেন। ১৯৭০ সালে প্রথম জাতীয় শিক্ষা মন্ত্রণালয়ের পরীক্ষায় আসেন এবং জিন বারথোলের স্টুডিওতে ইকোল ডেস বিউক্স-আরর্টস - এ পেইন্টিং পড়ার জন্য বৃত্তিসহ প্যারিসে পাঠানো হয়। ১৯৭৪ সালে কোশাক ইস্তাম্বুলে ফিরে আসেন এবং ১৯৭৫ থেকে ১৯৮১ সালের মধ্যে ইস্তাম্বুল স্টেট একাডেমি অফ ফাইন আর্টসে শিক্ষকতা শুরু করেন। পরে ২০০২ ও ২০০১ সালে  মারমারা বিশ্ববিদ্যালয়ের শিক্ষা অনুষদের পেইন্টিং বিভাগে শিক্ষকতা করেন।
কর্ম
প্যারিসে থাকাকালীন, তিনি পরিস্থিতিবাদ ও ভোগবাদের সমালোচনার দ্বারা প্রভাবিত হন। ফরাসি বিজ্ঞাপন এবং নারীদেহে এর প্রয়োগ অধ্যয়ন করার পর, তিনি বিশেষভাবে ফটো-রিয়েলিজম আন্দোলনে আগ্রহী হয়ে ওঠেন এবং ফেটিশিস্ট অবজেক্টস/ওমেন অব অবজেক্ট শিরোনামে পেইন্টিংয়ের প্রথম সিরিজ তৈরি করেন। কোশাক প্রমাণ করে কীভাবে মিডিয়া ফেটিশ বস্তু ব্যবহার করে এবং নারীর ছবি আপত্তিকরভাবে প্রকাশ করে। তিনি শিল্প সংস্কৃতিতে ছবি বোঝার নতুন উপায় খুঁজতে চেয়েছিলেন। তিনি পরবর্তী ধারাবাহিকভাবে সুখের চিত্রগুলিতে তার নিজস্ব নিয়ম বিকশিত করেছিলেন। সেখানে তিনি চিত্রকলা থেকে বেরিয়ে এসে পুনর্ব্যবহৃত চিত্রগুলিকে শিল্পের টুকরোতে ব্যবহার করা শুরু করেছিলেন। তিনি এই চিন্তাটি নিজস্ব অ্যালবামে চালিয়ে গেছেন। তিনি  নিজের অতীত থেকে আরেকটি সিরিজে সে ছবি ব্যবহার করেন। তার আরেকটি পরিবর্তন হলো  "ভিট্রিনস"। এখানে তিনি ১৯৮০ -এর দশকে ইস্তাম্বুলের বাণিজ্যিক বিজ্ঞাপনে কীভাবে মহিলাদের দেহ প্রদর্শিত হয় তার প্রেক্ষিতে নিজের চিত্র নিয়ে একটি সিরিজ। কোশাক এমন শৈলী তৈরী করেন যা বেশিরভাগ শিল্প থেকে মহিলাদের বাদ দিয়ে সরাসরি ভোগবাদ ও মহিলাদের সমস্যাগুলির মুখোমুখি করে। যেমন মহিলাদের অলঙ্কারের বস্তু (লিপস্টিক, আন্ডারওয়্যার ইত্যাদি)। তিনি মহিলাদের দেহের খণ্ডিত অংশে এ ড্রেসগুলো চিত্রিত করতেন। সমাজে বিজ্ঞাপন দ্বারা কীভাবে নারীরা এই ভোগবাদির সীমাবদ্ধতা সংকুচিত করা যায় তার একটা মেসেজ দিয়েছেন। ভোগবাদী সংস্কৃতিতে কোশাকের সমালোচনা এবং বিজ্ঞাপনে নারীদেহের উপস্থাপন তুরস্কে নারীবাদী আন্দোলনে অবদান রেখেছে।
প্রদর্শনী
নূর কোশাক ১৯৭৯ সালের প্লাস্টিক আর্টস বেলগ্রেডের ত্রিবার্ষিক আন্তর্জাতিক সম্মেলন, ১৯৭৯ ও ১৯৮১ সালে লিসবনে অনুষ্ঠিত দ্বিবার্ষিক আন্তর্জাতিক অঙ্কন সম্মেলনে অংশগ্রহণ করেছিলেন। তার চিত্র মেড ইন তুরস্ক: আর্টিস্ট পজিশন ১৯৭৮-২০০৮ ওয়েডেলের আর্নস্ট বারলাচ মিউজিয়াম ও জার্মানির পিনবার্গের ড্রসটেই মিউজিয়ামে প্রদর্শিত হয়েছিল। তিনি ১৯৭৪ সালে প্যারিসে "ফেটিস নেসনিয়ার্/নেসনি কাডিনলার" নামে ধারাবাহিক চিত্রাঙ্কন শুরু করেছিলেন। কোশাকের ১৩টি একক চিত্র প্রদর্শনী হয়েছিল। এ প্রদর্শনীতে তুরস্ক ও বিদেশের অনেক গ্রুপ অংশগ্রহণ করেছে। ১৯৮১ সাল থেকে, কোশাক তার ইস্তাম্বুল কর্মশালায় চিত্র তৈরি করে চলেছে। কোশাক ২০১২ সালে ড্রিম অ্যান্ড রিয়েলিটি: মডার্ন  এন্ড কনটেম্প্ররারি উইমেন আর্টিস্ট ফরম তুর্কী  এবং ২০১৩ সালে ইস্তানবুল মডার্ন এ দলীয় প্রদর্শনী হিসাবে পাস্ট এন্ড ফিউচার অন্তর্ভুক্ত ছিল।  ২০১৯ সালে নূর কোশাকের বিশাল চিত্র প্রদর্শনী  সল্ট বায়গলু ও সল্ট গালাটায় উপস্থাপিত হয়েছিল। এ চিত্র প্রদর্শনী নাম ছিল- আওয়ার ব্লিসফুল সুভার্নিজ। এখানে ১৯৬০ ও ২০১০ সালে নির্মিত  চিত্র এবং ফটোগ্রাফি প্রদর্শশিত হয়েছিল। এ প্রদর্শনীটি মহিলাদের ম্যাগাজিনে এবং হলিউড চলচ্চিত্র থেকে শুরু করে তুরস্কে এর জনপ্রিয়তা বিস্তার করেছিল।
উয়াইস করনি
উয়াইস আল করনি (أويس القرني) ছিলেন ইয়েমেনের একজন সুফি ও দার্শনিক। মুহাম্মদ সাল্লাল্লাহু আলাইহি ওয়াসাল্লাম এর জীবদ্দশায় তিনি জীবিত ছিলেন তবে তাদের কখনো দেখা হয়নি। ইবনে বতুতার বর্ণনা অনুযায়ী, উয়াইস করনি সিফফিনের যুদ্ধে আলি ইবনে আবি তালিবের পক্ষে লড়াই করে মারা যান। সিরিয়ার রাক্কাহতে তার মাজার ছিল। ২০১৩ সালে চরমপন্থি ইসলামি গোষ্ঠী এটি গুঁড়িয়ে দেয়। তার সম্মানে তুরস্কের সির্ত প্রদেশের বায়কানে একটি মাজার নির্মাণ করা হয়েছে।
জীবন
উয়াইস করনির পিতা আবদুল্লাহ একজন মুসলিম ছিলেন এবং উয়াইসের অল্পবয়সে মৃত্যুবরণ করেন। জীবদ্দশায় উয়ায়েস করনি মুহাম্মদ এর সমসাময়িক হলেও তাদের কখনও দেখা হয়নি কারণ উয়াইস ধর্ম সাধনায় নিয়ত রত থাকতেন এবং তার অন্ধ মায়ের দেখাশোনা করতেন। আলি ইবনে আবি তালিবের এবং  উমর ইবনে আল-খাত্তাবের সাথে সাক্ষাতের পর তার কথা দিকে দিকে ছড়িয়ে পড়ে এবং উৎসুক জনতা তাকে এক নজর দেখার জন্য তার আবাসস্থলে গমন করতে থাকে। এতে উয়াইস করনির ধর্ম সাধনায় ব্যঘাত সৃষ্টি হয় এবং নির্বিঘ্ন সাধনার জন্য উয়াইস করনের উদ্দেশ্যে কুফা ত্যাগ করেন। তার সময়ে তাকে আলির একজন অনুসারী বলে ধরা হত। তিনি উট পালন করে অর্থ উপার্জন করতেন।
মাজার ধ্বংস
২০১৩ সালের ১১ মার্চ একটি সশস্ত্র দল উয়াইস করনি ও আম্মার ইবনে ইয়াসিরের মাজার ধ্বংস করে।
উয়াইসি
উয়াইসি নামক সুফি মতবাদ তার নামে নামকরণ করা হয়েছে।
আরও দেখুন
উয়ায়েছি তরিকার সাতটি- ভিত্তি বা মূলনীতি (সংক্ষেপিত) ১) এতায়েতঃ (ایتایات) এর শাব্দিক অর্থ তাবেদারী করা বা অনুসরণ করা তরিকতের ভাষায় আল্লাহ ও রাসূলের আদেশ নিষেধ মেনে সর্বতোভাবে আল্লাহর জ্ঞানে দাখিল হওয়াকে এতায়েত বলে।
২) খেলওয়াতঃ (الخلوات) এর অর্থ নির্জনতা। চক্ষু ও অন্তরের নির্জনতা। আল্লাহ ব্যতিরেকে চোখে ও অন্তরে অন্য কিছু না দেখা আল্লাহর একত্বে নিমজ্জিত থাকা।
৩) খামুশীঃ (سکوت) জিব্বাহ ও অন্তরের নীরবতাকে খামোশি বলা হয়। আল্লাহর ধ্যানে নিজেকে মশগুল রাখা। সর্বক্ষণ আল্লাহর স্মরণে নিয়োজিত থাকা। আল্লাহর সাথে সংযুক্ত থাকলে জিহ্বা ও অন্তরের নীরবতা পালন সম্ভব।
৪) নযর-বর-কদমঃ (نزار بار قدم) অর্থ পায়ের উপর নজর রাখা। সর্বদা নিচু হয়ে চলা। আল্লাহর স্মরণ ব্যতীত অন্য কোনো দিকে না তাকানো। অন্য কোনো কিছুর প্রতি আসক্তি না থাকা। বিনয় প্রকাশ করা।
৫) হশ-হর-দমঃ (هاش هار دوم) ফার্সি ভাষায় শব্দগুলোর অর্থ হচ্ছে দমের প্রতি সজাগ থাকা। প্রতি দমে আল্লাহকে স্মরণ করতে হবে।
৬) জহর নূশীঃ (خوردن سم) এর বাংলা তরজমা হচ্ছে বিষ পান করা। তরিকতের জ্ঞানে রাগ গোস্বা কে হজম করা। ধৈর্য ধারণ করার শক্তি অর্জন করাকে বিষ পান করার সাথে তুলনা করা হয়েছে।
৭) পরদাহ পুশীঃ ( پرده پوشی) গোপন রাখা। অন্যের দোষ খুঁজে না বেরিয়ে গোপন রাখা কে পর্দা করা বলা হয়েছে।
শিরাকাওয়া-গো এবং গোকায়ামার ঐতিহাসিক গ্রাম
শিরাকাওয়া-গো এবং গোকায়ামার ঐতিহাসিক গ্রামগুলো  হচ্ছে জাপানের ইউনেস্কো বিশ্ব ঐতিহ্যবাহী স্থানের একটি। জাপানের কেন্দ্রে গিফু এবং টোইয়ামা প্রিফেকচার এর সীমান্ত ঘেঁষে চলা শোগাওয়া নদীর উপত্যকায় স্থানটি অবস্থিত। গ্রামগুলো টিকে আছে একাদশ শতাব্দী থেকে।  শিরাকাওয়া-গো(白川郷, "সাদা নদী পুরনো-জেলা") এর অবস্থান হচ্ছে গিফুর শিরাকাওয়া গ্রামে। গোকায়ামার (五箇山, "পাঁচ পর্বত ") এলাকা টোইয়ামা প্রিফেকচারের নান্টোর কামিতাইরা ও তাইরার অতীতের গ্রামগুলোর মধ্যে বিভক্ত। গাসশো-জুকুরি (合掌造り) নামক বিশেষ স্থাপত্যরীতিতে বাড়ী তৈরির জন্য গ্রামগুলো বিখ্যাত। গাসশো-জুকুরি, "প্রার্থনারত হাত নির্মাণ" স্থাপত্যরীতির বৈশিষ্ট্য হচ্ছে এক্ষেত্রে ছাদ তৈরি হয় খড় দিয়ে এবং এটি তির্যক ও ঢালু হওয়ায় প্রার্থনারত দুইটি জোড়বদ্ধ হাতের মত দেখায়। এই ধরনের নকশা আশ্চর্যজনক ভাবে শক্তিশালী, এর সাথে খড়ের স্বতন্ত্র বৈশিষ্ট্যের সমন্বয়, বাড়িগুলোকে টিকে থাকতে এবং ঐ অঞ্চলগুলোতে শীত মৌসুমে ভারী তুষারপাত হলে বরফের ভার বহন করে। ঘরগুলো বেশ বড়, নিচু চালার মধ্যে তিন থেকে চার তলা বাড়ী, ঐতিহাসিকভাবেই (ঐতিহ্যগতভাবেই) বড় একান্নবর্তী পরিবার ধারণ করে এবং বিভিন্ন ধরনের শিল্পের জন্য প্রচুর ফাঁকা জায়গা থাকে। ঘন জঙ্গলসহ পর্বতগুলো আজও ঐ এলাকার ৯৬ শতাংশ এলাকা ধারণ করে এবং মাটি কাটার যন্ত্র প্রচলনের আগে থেকেই নদী উপত্যকার সমতল ভূমির সরু সারি গুলো কৃষি ও বাসস্থানে ব্যবহার হয়ে আসছে। গাসশো বাড়ির উপরের তলাগুলো মূলত সেরিকালচারের(রেশম চাষ) জন্য তৈরি, আর নীচ তলা ব্যবহার হত পটাসিয়াম নাইট্রেট তৈরির জন্য, যা গানপাওডার তৈরির কাঁচামাল।
গাসশো
মিঙ্কা স্থাপত্যরীতির বিভিন্ন প্রকারভেদের একটি হচ্ছে গাসশো-জুকুরি (合掌造)। এই রীতি হচ্ছে সাসু অবকাঠামো ব্যবস্থার ছাদের আকারের একটি বর্ধিত রূপ। ছাদের আকার প্রার্থনারত দুইটি জোড়বদ্ধ হাতের মত হওয়ায় এই নামকরণ করা হয়েছে। গিফু প্রিফেকচারে এগুলো প্রায়ই দেখা যায়। দোতলা ও তিনতলা বিশিষ্ট দালানের উপরের তলাগুলো সেরিকালচারের জন্য ব্যবহার হয়, যেখানে আবার রেশম পোকার ট্রে এবং মালবেরী পাতার গুদামজাতের জন্য জায়গা আছে। এই বাড়ীগুলো জাপানের বিভিন্ন ধরনের স্থাপত্যের মধ্যে দুর্লভ স্থাপত্য। ঐ সমস্ত অঞ্চলের প্রতিকূল আবহাওয়া প্রতিরোধ এবং মালবেরী গাছ ও রেশম চাষের উপযোগী আর্থ-সামাজিক পরিবেশের সাথে খাপ খাওয়াতেই এই স্থাপত্যের উদ্ভব হয়।
সংরক্ষণ
জাপানের ১৯৫০ সালের সাংস্কৃতিক সম্পদ সংরক্ষণ সংক্রান্ত আইনের আওতায় ওগিমাচি, আইনোকুরা এবং সুগানুমা গ্রাম তিনটি ঐতিহাসিক বাড়ি সংরক্ষণের গুরুত্বপূর্ণ জেলা হিসেবে চিহ্নিত। ১৯৫০ সালের আইনে আইনোকুরা এবং ওগিমাচিকে ঐতিহাসিক অঞ্চলের স্বীকৃতি দেয়া হয়েছে এবং বর্তমান অবস্থার পরিবর্তন বা উন্নয়ন সংক্রান্ত যেকোনো প্রকল্প বাস্তবায়নের আগে অবশ্যই জাতীয় সরকার অনুমোদন করাতে হবে। এছাড়া বাড়ীগুলোর বাসিন্দারা গৃহের উন্নয়নের জন্য একটি প্রথাগত উন্নয়ন কার্যক্রম মেনে চলে। জাপান সরকারের সংস্কৃতি বিষয়ক এজেন্সির উপর সংরক্ষণের সামগ্রিক দায় ন্যাস্ত। তাদের সাথে অবশ্য অন্যান্য সরকারি সংস্থা কাজ করে।
একটি গৃহের মালিকের উপর এর প্রত্যক্ষ ব্যবস্থাপনার দায় বর্তায় এবং যাবতীয় কর্মকাণ্ড সংরক্ষণ পরিকল্পনার আওতায় তদারকি করা হয়। এছাড়া দলবদ্ধভাবে প্রথাগত নিয়মেও মেরামত কার্যক্রম পরিচালিত হয়। স্থানীয় ও কেন্দ্রীয় সরকার অর্থ ও প্রশিক্ষণ উভয় দিয়েই সাহায্য করে।